CELEX: 62008CN0136
Language: lv
Date: 2008-04-03 00:00:00
Title: Lieta C-136/08 P: Apelācijas sūdzība, ko 2008. gada 3. aprīlī iesniegusi Japan Tabacco, Inc. par Pirmās instances tiesas (piektā palāta) 2008. gada 30. janvāra spriedumu lietā T-128/06 Japan Tobacco, Inc. /Iekšējā tirgus saskaņošanas birojs (preču zīmes, paraugi un modeļi) (ITSB) — Torrefacção Camelo

15.8.2008   
            
            
               LV
            
            
               Eiropas Savienības Oficiālais Vēstnesis
            
            
               C 209/18
            
         Apelācijas sūdzība, ko 2008. gada 3. aprīlī iesniegusi Japan Tabacco, Inc. par Pirmās instances tiesas (piektā palāta) 2008. gada 30. janvāra spriedumu lietā T-128/06 Japan Tobacco, Inc./Iekšējā tirgus saskaņošanas birojs (preču zīmes, paraugi un modeļi) (ITSB) — Torrefacção Camelo
   
   (Lieta C-136/08 P)
   (2008/C 209/26)
   Tiesvedības valoda — franču
   Lietas dalībnieki
   
      Apelācijas sūdzības iesniedzēja: Japan Tabacco, Inc. (pārstāvji — A. Ortiz López, abogada, S. Ferrandis González, abogado, E. Ochoa Santamaría, abogada)
   
      Pārējie lietas dalībnieki: Iekšējā tirgus saskaņošanas birojs (preču zīmes, paraugi un modeļi), Torrefacção Camelo L
      da
   
   Apelācijas sūdzības iesniedzējas prasījumi:
   
               —
            
            
               atcelt Eiropas Kopienu Pirmās instances tiesas 2008. gada 30. janvāra spriedumu, kas pasludināts lietā T-128/06, un pasludināt spriedumu, ar kuru groza minēto spriedumu, atzīt, ka šajā lietā nepieciešams piemērot aizliegumu, kas paredzēts Regulas par Kopienas preču zīmi (1) 8. panta 5. punktā, un, līdz ar to, ņemot vērā Japan Tobacco izvirzītos argumentus, izlemt noraidīt Kopienas preču zīmes Nr. 1 469 121 reģistrācijas pieteikumu;
            
         
               —
            
            
               piespriest ITSB atlīdzināt tiesāšanās izdevumus.
            
         Pamati un galvenie argumenti
   Ar savu apelācijas sūdzību apelācijas sūdzības iesniedzēja apgalvo, ka Pirmās instances tiesa pārkāpusi Regulu par Kopienas preču zīmi un, konkrētāk, tās 8. panta 5. punktu. Neskatoties uz to, ka Pirmās instances tiesa atzina agrākās preču zīmes reputāciju, attiecīgo preču zīmju līdzību un saistību starp precēm, kas apzīmētas ar preču zīmēm, tā pieprasījusi faktiskus, patiesus un aktuālus pierādījumus par kaitējumu agrākajai precu zīmei, kamēr 8. panta 5. punkts prasa vienīgi kaitējuma šai preču zīmei iespējamību, iespēju, ka no tās atšķirtspējas tiks netaisnīgi gūts labums vai tiks nodarīts kaitējums.
   
      (1)  Padomes 1993. gada 20.decembra Regula (EK) Nr. 40/94 par Kopienas preču zīmi (OV 1994, L 11, 1. lpp.).